**Ebtartás szabályai**

* Az ebtartásra vonatkozó **helyi rendeletek** a **Martonvásár közigazgatási területén** tartott ebekre nézve kötelezőek (*a kedvtelésből tartott állatok tartásának szabályairól szóló 9/2015. (IV.29.) és az ebrendészeti hozzájárulásról szóló 10/2015. (IV.29.) önkormányzati rendelet, valamint* ***a település rendjéről, a közösségi együttélés alapvető szabályairól és közterület-felügyelet létrehozásáról szóló 17/2016. (X.12.) önkormányzati rendelet*** *vonatkozó szabályai*)
* A Martonvásáron tartott ebek esetén **az eb tulajdonjogában bekövetkezett változást** (tulajdonszerzés, eladás, elhullás), illetőleg az ebszaporulatot 4 hónapos korától **az ebtulajdonos 15 napon belül** **köteles bejelenteni az erre szolgáló bejelentő lapon a Martonvásári Polgármesteri Hivatal felé nyilvántartásba vétel céljából**
* **4 hónaposnál idősebb eb csak transzponderrel** *(„chip”)* **megjelölve tartható**
* **minden 3 hónaposnál idősebb ebet az ebtartó köteles veszettség ellen beoltatni** (az első oltást követően 6 hónapon belül, ezt követően évenként)
* **Veszélyes eb** esetén az éves ebrendészeti hozzájárulás mértéke ebenként ***20.000,-Ft***
* **Két eb tartása fölött** az éves ebrendészeti hozzájárulás mértéke ebenként ***6.000,-Ft***

(Ez alól ***mentesülnek*** a törzskönyvezett magyar ebfajták egyedei, mentő-, jelző-, vakvezető, rokkantsegítő, terápiás vagy vadászkutya alkalmassági vizsgaigazolvánnyal rendelkező, valamint a Magyar Honvédségben, rendvédelmi szervben, nemzetbiztonsági szolgálatban vagy közfeladatot ellátó őrszolgálatban alkalmazott ebek. ***Kérjük*** ***minden esetben jelentsék be és igazolják a mentességet!***)

* **Az ebszaporulat 1 éves korig mentesül az ebrendészeti díj megfizetése alól**
* **Az állattartó köteles az állat jellegzetességeit figyelembe véve törekedni arra, hogy az állat életterét ingatlanán belül alakítsa ki, a szomszédos ingatlanok, és közterületek beszennyezése és indokolatlan zavarása nélkül.**
* **Az állattartó csak annyi állatot tarthat, amennyit biztonsággal el is tud látni, a tartott állat szaporulatáról köteles gondoskodni.**
* **Közterületen elhullott állat elföldeléséről az állattartó köteles gondoskodni.**
* Ebet közterületre csak **pórázon**, harapós vagy támadó természetű ebet szájkosárral szabad kivinni.
* Az eb **oltási könyvét** közterületen az ebre felügyelő személy köteles magánál tartani.
* Közterületen az ebet sétáltató köteles gondoskodni arról, hogy az **eb a közterületet ne szennyezze**, illetve köteles gondoskodni a **szennyeződés eltávolításáról**. Ennek megszegése a Szabálysértési törvényben (196. § (1) b) pont) szabályozott köztisztasági szabálysértésnek minősül, mely *50.000,-Ft*-ig terjedő pénzbírsággal büntethető.
* **Kutyával való veszélyeztetés** szabálysértési tényállást valósít meg az, aki a Szabálysértési törvény 193. §-ában foglaltakat megszegi és a felügyelete alatt álló kutyát
* a település belterületén felügyelet nélkül bocsátja közterületre, vagy **kóborolni** hagyja,
* természeti és védett természeti területen, vagy vadászterületen – a vadászkutya és a triflakereső kutya kivételével – **póráz nélkül** elengedi vagy kóborolni hagyja,
* **szájkosár és póráz nélkül közforgalmú** **közlekedési eszközön** – segítő kutya kivételével – szállítja,
* vendéglátó üzlet kivételével élelmiszer-elárusító **üzletbe**, közfürdő területére vagy **játszótérre** – segítő kutya kivételével – beengedi, illetve **beviszi**,
* ha veszélyes eb, nem zárt helyen tartja, vagy nem helyez el a ház (lakás) bejáratán a veszélyes ebre utaló megfelelő figyelmeztető táblát.
* A közösségi együttélés alapvető szabályait sértő magatartást valósít meg és **helyszíni bírsággal büntethető az aki,** közforgalmú **intézménybe vagy temetőbe** kedvtelésből tartott **állatot** beenged vagy **bevisz** (ide nem értve, ha erre az intézményben szervezett ismeretterjesztő program, kulturális vagy más, közösségi, szabadidős célú rendezvény alkalmából kerül sor, továbbá ide nem értve a segítő kutyát, a közfeladatot ellátó őrző-védő kutyát, valamint a mentőkutyát,), továbbá aki állatot **közterületen** lévő közkifolyóban, vízmedencében, vízfolyásban, dísz-, köz-, illetve szökőkútban **fürdet**.
* Az állatok védelméről és kíméletéről szóló szabályokat mindenkinek be kell tartani!

**2020.11.01. napjától KÖTELEZŐ**

**!! Új SZABÁLY !!**

**„A közösségi együttélés alapvető szabályait sértő magatartást valósít meg az aki, az általa tartott vagy felügyelete alatt lévő állat közterületen való sétáltatása közben az eb által okozott szennyeződés eltakarítására alkalmas eszközt nem tart magánál;”**

**A szabályozás betartását a közterület-felügyelő ellenőrizheti. A szabályok megsértése esetén a jogsértővel szemben 50 000 forintig terjedő helyszíni bírság kiszabásának van helye.**